b'\n_START_ARTICLE_\nKnights of Honor\n_START_SECTION_\nRiteriai\n_START_PARAGRAPH_\nValstyb\xc4\x99 valdantis \xc5\xbeaid\xc4\x97jas ar kompiuterinis oponentas ple\xc4\x8dia savo teritorij\xc4\x85 valdydamas riterius (daugiausiai devynis). Riteriai gali \xc4\xafgyti \xc4\xafvairias profesijas pagrindin\xc4\x97s: karvedys, pirklys, \xc5\xbeemvaldys, statybininkas, dvasininkas ir \xc5\xa1nipas. Karvedys valdo armijas, kuriomis gali b\xc5\xabti u\xc5\xbegrobiami miestai. U\xc5\xbe\xc4\x97mus miest\xc4\x85 jo teritorija prijungiama prie valstyb\xc4\x97s. Pirklys gali prekiauti su kita valstybe, jei yra sudaryta prekybos sutartis. \xc5\xbdemvaldys padidina maisto i\xc5\xa1gavim\xc4\x85 pilyje. Statybininkas pagreitina pastat\xc5\xb3 pastatym\xc4\x85. Dvasininkas gali pakeisti provincijos religija ir panaikinti nostalgij\xc4\x85 (buvusios \xc5\xa1alies ilg\xc4\x97jim\xc4\x85si). \xc5\xa0nipas gali \xc4\xafsiskverbti \xc4\xaf kit\xc4\x85 valstyb\xc4\x99, o nusamdytas priklausomai nuo profesijos pakenkti kitai valstybei: nu\xc5\xbeudyti karali\xc5\xb3, jo princus bei princeses, pagrobti pinigus, u\xc5\xbegrobti pilis, surengti armijos sukilimus ir t. t. Ar neatlikin\xc4\x97ti u\xc5\xbeduoties t. y. ginti valstyb\xc4\x99 nuo oponent\xc5\xb3 \xc5\xa1nip\xc5\xb3. Karalius ir jo s\xc5\xabn\xc5\xabs gali tapti bet kurios profesijos riteriais.\n_START_SECTION_\nReligija\n_START_PARAGRAPH_\nSvarbus \xc5\xbeaidimo aspektas religija. Nuo religijos priklauso ekonomikos priedas: katalikai gauna +30\xc2\xa0%, ortodoksai +20\xc2\xa0%, musulmonai 0\xc2\xa0%, o pagonys -30\xc2\xa0%. Kiekviena teritorija gali tur\xc4\x97ti savo religij\xc4\x85. \xc4\xaemanomas teritorijos atvertimas \xc4\xaf kit\xc4\x85 religij\xc4\x85. Galima statyti ba\xc5\xbeny\xc4\x8dias miestuose. Popie\xc5\xbeius gali rengti kry\xc5\xbeiaus \xc5\xbeygius prie\xc5\xa1 nekrik\xc5\xa1\xc4\x8dioni\xc5\xa1kas valstybes ar ekskomunikuoti krik\xc5\xa1\xc4\x8dioni\xc5\xa1k\xc4\x85 valstyb\xc4\x99. Musulmonai gali skelbti D\xc5\xbeihad\xc4\x85.\n_START_SECTION_\nDiplomatija\n_START_PARAGRAPH_\nTarp valstybi\xc5\xb3 galimi diplomatiniai santykiai: karas, taika, prekybos sutartis, nepuolimo sutartis, aljansas. Kiekvienas diplomatinis veiksmas daro \xc4\xaftak\xc4\x85 kit\xc5\xb3 valstybi\xc5\xb3 po\xc5\xbei\xc5\xabriui \xc4\xaf valstyb\xc4\x99. Gali b\xc5\xabti sudaromos tarp valstybin\xc4\x97s santuokos ar teikiamos dovanos siekiant pagerinti santykius. Mirus i\xc5\xa1tek\xc4\x97jusios princes\xc4\x97s t\xc4\x97vui, galima pareikalauti \xc5\xbeem\xc4\x97s, ta\xc4\x8diau atsisakius pager\xc4\x97ja santykiai. Pralaim\xc4\x97jusi valstyb\xc4\x97 gali sutikti tapti nugal\xc4\x97jusios vasale (mokami mokes\xc4\x8diai). V\xc4\x97liau jai gali b\xc5\xabti suteikta nepriklausomyb\xc4\x97 arba ji pati paskelbia nepriklausomyb\xc4\x99 ir pradeda kar\xc4\x85 su buvusiu valdovu.\n_START_SECTION_\nDinami\xc5\xa1kumas\n_START_PARAGRAPH_\n\xc5\xbdaidime dalyvaujan\xc4\x8dios valstyb\xc4\x97s nuolat kinta: kariauja, taikosi, sudaro sutartis. Tam tikr\xc4\x85 laik\xc4\x85 karalyst\xc4\x97je vykstant vidiniams neramumams gali susidaryti nauja karalyst\xc4\x97. Mai\xc5\xa1t\xc5\xb3 susidarymas priklauso nuo \xc4\xafvairi\xc5\xb3 \xc4\xafvyki\xc5\xb3: karaliaus mirtis, neseniai paskelbtas karas, i\xc5\xa1pa\xc5\xbe\xc4\xafstama kita nei oficiali valstyb\xc4\x97s religija, neseniai buvo mai\xc5\xa1tai, mokes\xc4\x8di\xc5\xb3 lygio, taip gyventojai li\xc5\xabdi ir d\xc4\x97l mirusi\xc5\xb3 karaliaus vaik\xc5\xb3, kurie gal\xc4\x97jo b\xc5\xabti nu\xc5\xbeudyti \xc5\xa1nip\xc5\xb3 ar garbingai \xc5\xbeuvo kovoje.'